V zmysle uznesenia vlády SR č. 550 z 2. júla 2003 k návrhu riešenia finančných vzťahov medzi Železničnou spoločnosťou, a.s. a štátom a jeho zmeny uznesením vlády SR č. 516 z 29. júna 2005 Vám predkladáme vyhodnotenie úsporných opatrení stanovených v schválenom Podnikateľskom plánu ZSSK (ďalej len PP) a plnenie koncepcie sociálnych výdavkov za 1. polrok 2005 za Železničnú spoločnosť Slovensko, a.s.. 

A.	Vyhodnotenie plnenia úsporných opatrení premietnutých v schválenom PP.

	V PP rok 2005 zapracované úsporné opatrenia, premietnuté do základných ukazovateľov boli za 1. polrok  2005 na ZSSK plnené nasledovne :

 	Merná 	plán	skutočnosť	% 	
 	jednotka	1. polrok 2005	1. polrok 2005	plnenia	
Náklady	mil. Sk	4 317,8	4 140,7	95,90	
Výnosy	mil. Sk	3 750,5	3 728,9	99,43	
Hospodársky výsledok	mil. Sk	-567,3	-411,8	72,59	
Tržby z prepravy osôb celkom	mil. Sk	1 075,4	1 010,7	93,99	
Úhrada zo štát. rozpočtu za VVZ v OD	mil. Sk	2 250,0	2 250,0	100,00	
Priemerný počet zamestnancov	zam.	4 819	4 771	99,00	
Priemerná mzda	Sk/zam.	19 624	18 971	96,67	

	Železničná spoločnosť Slovensko, a.s. dosiahla za 1. polrok 2005 stratu v objeme     411 834 tis. Sk, v porovnaní s  plánom (strata 567 317 tis. Sk) bol dosiahnutý hospodársky výsledok lepší  o 155 483 tis. Sk, do skutočnosti nákladov však nebol doúčtovaný predpokladaný dobeh faktúr za poskytované služby (výkony ŽZ, výkony ZPOŽ, výkony IT), vyúčtovacia faktúra za použitie ŽDC a povinný prídel do SF. 

Hospodársky výsledok ZSSK za 1. polrok 2005

(v tis. Sk)	Plán 
1. polrok 2005	Skutočnosť 
1. polrok 2005	Rozdiel
k plánu	
Náklady celkom	4 317 773	4 140 745	- 177 028	
Výnosy celkom	3 750 456	3 728 911	- 21 545	
Zisk/Strata	- 567 317	-  411 834	155 483	

		Tvorba hospodárskeho výsledku z účtovného hľadiska

Štruktúra hospodárskeho výsledku

(v tis. Sk)	HV prevádzkový 	HV      finančný 	HV   mimoriadny 	HV         celkom	
Plán 1.- 6. 2005	-468 908	-79 990	-18 419	-567 317	
Skutočnosť 1.- 6. 2005	-342 788	-69 017	-29	-411 834	
Rozdiel skut. a plánu	126 120	10 973	18 390	155 483	

Výšku dosiahnutého HV ovplyvnili:

•	strata z prevádzkových činností v objeme 342 788 tis. Sk, oproti plánu je dosiahnutá strata nižšia o 126 120 tis. Sk Prevádzkový hospodársky výsledok na strane nákladov ovplyvnilo hlavne: 
•	nižšie účtovanie nákladov na výrobnej spotrebe o 74  423 tis. Sk, z toho:
            - poplatok za použitie ŽDC o 14 585 tis. Sk, 
            - náklady na ostatných službách o 50 926 tis. Sk, 
            - opravy a udržovanie menej o 5 470 tis. Sk,
            - náklady na reprezentáciu menej o 349 tis. Sk,
            - spotreba materiálu a energie menej o 6 580 tis. Sk,
            - cestovné zúčtované vyššie o 3 487 tis. Sk. 

•	nižšie čerpanie mzdových nákladov o 24 357 tis. Sk. 

Na strane výnosov to bolo hlavne nižšie plnenie tržieb z prepravy cestujúcich o 64 662 tis. Sk. Výpadok na tržbách z prepravy bol čiastočne kompenzovaný vyššími tržbami z predaja služieb o 55 513 tis. Sk.
•	strata z finančných činností 69 017 tis. Sk, oproti plánu nižšia o 10 973 tis. Sk. Výšku dosiahnutej straty pozitívne ovplyvnilo nižšie čerpanie finančných nákladov o 22 841 tis. Sk.
•	strata z mimoriadnych činností 29 tis. Sk, oproti plánu bola dosiahnutá strata nižšia    o 18 390 tis. Sk. Do mimoriadnych nákladov boli mimo plánu zúčtované: 
- príspevok poskytnutý na stravu dôchodcov (9 tis. Sk) 
- odškodnenie za úraz (20 tis. Sk).  

Náklady

Za 1. polrok 2004 boli náklady celkom zúčtované v čiastke 4 140 745 tis. Sk, v porovnaní s plánom stanoveným v objeme 4 317 773 tis. Sk bolo čerpanie nákladov nižšie o 177 028 tis. Sk. 
 
Čerpanie na spotrebovaných nákupoch bolo oproti plánu nižšie o 6 530 tis. Sk, t.j. o 1,07 %, z toho: 
-	spotreba materiálu čerpanie vyššie o 10 985 tis. Sk. Zúčtované tu boli mimo plánu náklady na tlačivá 3 656 tis. Sk a náklady na rovnošaty 1 458 tis. Sk – zmena účtovania, oproti plánu boli vyššie účtované hlavne náklady na spotrebu ZHMM 5 807 tis. Sk (obstaranie kancelárskeho nábytku, počítačov, tlačiarní), ostatná spotreba materiálu 64 tis. Sk., 
-	spotreba motorovej nafty menej o 4 439 tis. Sk,
-	spotreba energie nižšia o 13 126 tis. Sk, z toho spotreba trakčnej energie menej  o 4 779 tis. Sk,
-	náklady na predaný tovar viac o 50 tis. Sk.

 Služby spolu menej o 67 843 tis. Sk, čo je čerpanie nižšie o 2,85 %, z toho:
-	opravy a udržovanie menej o 5 470 tis. Sk,
-	cestovné viac o 3 487 tis. Sk, z toho tuzemské cestovné viac o 2 209 tis. Sk, medzinárodné cestovné viac o 1 278 tis. Sk,
-	náklady na reprezentáciu menej o 349 tis. Sk,
-	ostatné služby spolu menej o 65 511 tis. Sk. Najväčšiu položku z ostatných služieb predstavuje úhrada za železničnú dopravnú cestu, ktorá bola zúčtovaná v čiastke 862 936 tis. Sk, čo bolo oproti plánu čerpanie nižšie o 14 585 tis. Sk, t.j. menej o 1,66 %, do nákladov nebola zúčtovaná vyúčtovacia faktúra za jún 2005.

Osobné náklady boli čerpané nižšie o 37 258 tis. Sk, z toho:
•	mzdové náklady o 24 357 tis. Sk,
•	zákonné sociálne poistenie o 9 389 tis. Sk,
•	ostatné sociálne poistenie o 1 824 tis. Sk,
•	zákonné sociálne náklady o 1 746 tis. Sk,
•	ostatné sociálne náklady boli zúčtované vyššie o 58 tis. Sk. 
Do zákonných sociálnych nákladov (účet 527) boli mimo plánu zúčtované náklady na odchodné, odstupné a sociálne kompenzácie v čiastke 4 874 tis. Sk, z toho: 
-	náklady súvisiace s odchodným 501 tis. Sk, 
-	náklady súvisiace s odstupným 1 439 tis. Sk, 
-	sociálne kompenzácie 2 934 tis. Sk. 

Dane a poplatky boli čerpané v čiastke 3 453 tis. Sk oproti plánu viac o 62 tis. Sk, z toho:
-	ostatné dane a poplatky zúčtované v čiastke 3 272 tis. Sk, oproti plánu viac o 2 953 tis. Sk, 
-	daň z nehnuteľností bola zúčtovaná v čiastke 122 tis. Sk, oproti plánu menej o 2 805 tis. Sk,
-	cestná daň bola zúčtovaná v čiastke 59 tis. Sk, oproti plánu menej o 86 tis. Sk.

Iné náklady na hospodársku činnosť boli zúčtované v čiastke 3 370 tis. Sk, oproti plánu nižšie o 1 131 tis. Sk, z toho: 
-	predaný materiál menej o 193 tis. Sk,
-	ostatné prevádzkové náklady menej o 3 660 tis. Sk. Náklady na rovnošaty (1 458 tis. Sk) a náklady na tlačivá (3 656 tis. Sk) boli presunuté z ostatných prevádzkových nákladov, kde boli pôvodne plánované, na základe zmeny účtovania do spotreby materiálu.    

Mimo plánu tu boli zúčtované:
-	zmluvné pokuty a penále v čiastke 2 452 tis. Sk,
-	ostatné pokuty a penále v čiastke 270 tis. Sk.

Odpisy, rezervy a opravné položky boli zúčtované v čiastke 343 497 tis. Sk oproti plánu menej o 17 097 tis. Sk. 

Finančné náklady spolu, rezervy a opravné položky k finančným nákladom boli zúčtované v čiastke 112 929 tis. Sk, oproti plánu menej o 22 841 tis. Sk, z toho:
- nákladové úroky menej o 22 370 tis. Sk,
- kurzové straty boli zúčtované nižšie o 377 tis. Sk, 
- ostatné finančné náklady zúčtované nižšie o 94 tis. Sk. 

Mimoriadne náklady zúčtované boli len ostatné mimoriadne náklady v čiastke 29 tis. Sk (príspevok na stravu dôchodcov a odškodnenie za úraz), v porovnaní s plánom menej     o 24 390 tis. Sk. Do mimoriadnych nákladov boli plánované:
-	náklady na zriaďovacie výdavky (20 000 tis. Sk). Ich skutočné čerpanie za 1. polrok 2005 bolo zúčtované na iných účtoch podľa účelu použitia v čiastke 7 080 tis. Sk (č. účtu 518, 538). 
-	náklady súvisiace s implementáciou projektu zmeny (4 419 tis. Sk). Čerpanie bolo zúčtované na účte 518/9900 v čiastke 4 434 tis. Sk.

Dodávateľsko-odberateľské vzťahy medzi ZSSK a ZSSK Cargo

Výnosy

	Výnosy boli zúčtované v čiastke 3 728 911 tis. Sk v porovnaní s plánom boli tieto nižšie o 21 545 tis. Sk. 

Nižšie boli zúčtované:

•	tržby za vlastné výkony a tovar o 9 185 tis. Sk, z toho:
-	tržby z prepravy menej o 64 662 tis. Sk,
-	tržby z predaja služieb viac o 55 513 tis. Sk a
-	tržby za tovar menej o 36 tis. Sk,
•	finančné výnosy a rezervy a opravné položky k finančným výnosom boli zúčtované v čiastke 43 912 tis. Sk, oproti plánu menej o 11 868 tis. Sk, z toho: 
-	finančné výnosy spolu viac o 15 tis. Sk, v tom:
-	úroky viac o 163 tis. Sk,
-	výnosy zo swapových operácií viac o 1 645 tis. Sk, 
-	ostatné finančné výnosy boli zúčtované vyššie o 120 tis. Sk,
-	mimo plánu tu boli zúčtované výnosy z finančných investícií v čiastke 2 607  tis. Sk, dividendy Eurofima,
-	kurzové zisky boli zúčtované nižšie o 4 520 tis. Sk,
-	rezervy a opravné položky k finančným výnosom menej o 11 883 tis. Sk, rozpustenie rezerv na nákladové úroky, ktoré boli vytvorené v decembri 2004.  

Vyššie boli zúčtované:

•	iné výnosy z hospodárskej činnosti  o 1 263 tis. Sk, z toho:
-	tržby z predaja materiálu zúčtované menej o 1 565 tis. Sk, 
-	úhrada za výkony VVZ v osobnej doprave v  čiastke 2 250 000 tis. Sk, poskytnutá na úrovni plánu,
-	ostatné prevádzkové výnosy viac o 338 tis. Sk, 
-	zmluvné a ostatné pokuty a penále zúčtované mimo plánu v čiastke  2 490 tis. Sk, 
•	rezervy a opravné položky k prevádzkovým výnosom o 4 190 tis. Sk, z toho:
- zúčtovanie zákonných rezerv viac o 9 549 tis. Sk, 
- zúčtovanie ostatných rezerv menej o 5 359 tis. Sk,

	Tržby z osobnej prepravy boli za 1. polrok 2005 zúčtované v čiastke 1 010 747 tis. Sk, z toho:
-	tržby z prepravy cestujúcich 1 010 747 tis. Sk (vnútroštátna preprava 884 431  tis. Sk a medzinárodná preprava 126 316 tis. Sk),
-	tržby z hospodárenia s osobnými vozňami v 1. polroku zúčtované neboli.
Zúčtované tržby z osobnej prepravy boli oproti skutočnosti minulého roka vyššie   o 32 376 tis. Sk. 
Oproti plánu (1 075 409 tis. Sk) boli tržby z osobnej prepravy zabezpečené na 93,99 %, t. j. plnenie bolo nižšie o 64 662 tis. Sk, z toho:
-	vnútroštátna preprava menej o 61 598 tis. Sk,
-	medzinárodná preprava menej o 3 064 tis. Sk.
Neplnenie tržieb z prepravy cestujúcich bolo spôsobené poklesom prepravných výkonov, keď prepravené osoby poklesli v porovnaní s plánom o 416 tis. osôb, plnenie zabezpečené na 98,33 %, oproti minulému roku klesli o 923 tis. osôb, čo predstavuje medziročný pokles o 3,64 %. Pokles bol spôsobený hlavne výlukovou činnosťou v koridore V. a výlukovou činnosťou z dôvodu elektrifikácie úseku Zvolen – Banská Bystrica.

Zamestnanosť a mzdy

Zamestnanci

Evidenčný počet zamestnancov Železničnej spoločnosti Slovensko, a.s. k 30.6.2005 bol 4 781, čo oproti plánu  4 819 predstavuje -38 zamestnancov. 

OÚ	plán	Mesiac	rozdiel	
 	k 30.6.05	apríl	máj	jún	pl.-6/05	
Riadiace procesy	130	127	128	131	+1	
Úsek obchodu	1 252	1 248	1 242	1 238	-14	
Úsek prevádzky	3 165	3 110	3 122	3 137	-28	
Úsek služieb	272	272	274	275	+3	
Spolu 	4 819	4 757	4 766	4 781	-38	

Za 1. polrok 2005 bol skutočný priemerný prepočítaný počet zamestnancov 4 770,8 porovnaní s plánom 4 819 nižší o 48,2 t.j. plnenie plánu na 99 %. 

OÚ	Prepočítané počty zamestnancov	
 	plán	skutoč.	rozdiel	%	
Riadiace procesy	130	125,61	-4,39	96,62	
Úsek obchodu	1 252	1 250,91	-1,09	99,91	
Úsek prevádzky	3 165	3 121,00	-44,00	98,61	
Úsek služieb	272	273,29	1,29	100,47	
Spolu 	4 819	4 770,81	-48,19	99,00	

Mzdy

	Plánované mzdové náklady v objeme 567 401 tis. Sk boli vyčerpané v čiastke 543 044 tis. Sk, čo predstavuje úsporu 24 357 tis. Sk a  plnenie na 95,71 %. 

 	plánov.	skutočne	rozdiel	z toho	objem MN	úspora (-)	
OÚ	objem 	vyčerpaný	(+) prekr.	mzdy OÚ 	odmeny	vyplat.	u OÚ bez 	prekroč. (+)	
 	miezd	objem	(-) úspora	bez FO a ČR 	z FO GR	čas. rozl.	FO	oproti plánu	
 	(v Sk)	(v Sk)	(v Sk)	(v Sk)	(v Sk)	(v Sk)	(v Sk)	(v Sk)	
Úseky  spolu 	565 065 847	541 861 829	-23 204 018	539 325 084	522 700	2 014 045	541 339 129	-23 726 718	
Fond odmien	840 000	 	-840 000	0	0	0	522 700	-317 300	
odmenyDR	1 495 000	1 182 000	-313 000	0	0	0	1 182 000	-313 000	
Spolu 	567 400 847	543 043 829	-24 357 018	539 325 084	522 700	2 014 045	543 043 829	-24 357 018	

 Plnenie plánovanej priemernej mzdy

Na 1. polrok 2005 bola plánovaná priemerná mzda Železničnej spoločnosti Slovensko, a. s. vo výške 19 624,-- Sk, čerpanie bolo 18 971,-- Sk, čo predstavovalo nižšie čerpanie         o 653,-- Sk a plnenie 96,67 %. Najnižšie plnenie plánovanej priemernej mzdy  vykázal úsek riadiacich procesov (89,35 %) a úsek služieb (89,91 %). Na nižšie plnenie plánovanej priemernej mzdy majú vplyv nevyplatené nezaručené čiastky zmluvných miezd.

Porovnanie čerpania vyplatenej priemernej mzdy k plánovaným čiastkam a index vývoja čerpania k ročnému objemu:  
 
 	 	priemerná mzda za 1. 1/2 r. 2005	index	
OÚ	Plán	 	 	rozd.	 	zo 	rozd.	1. 1/2 r.	
 	r. 2005	plán	skutoč.	skut.-	%	skutoč.	skut.-	 k ročn.	
 	 	1. - 6. 05	bez FO 	-plán	plnenia	vypl.	-plán	plánu	
Úseky spolu	19 549	19 543	18 912	- 631	96,77	18 930	-613	 0,967	
fond odmien	 39	29	18	- 1	62,85	0	-29	 0,462	
odmeny DR	 52	52	41	- 10	79,86	41	-10	 0,788	
Spolu 1. - 6.2005	19 640	19 624	18 971	- 653	96,67	18 971	-653	 0,966	

Investície

	V rámci „Podnikateľského plánu Železničnej spoločnosti Slovensko, a.s.” na rok 2005 boli schválené objemy a zdroje financovania Železničnej spoločnosti Slovensko, a.s. v celkovej čiastke 534 956 tis. Sk.  Rozhodnutím Predstavenstva ZSSK zo dňa 20. 6. 2005 bol Investičný plán na rok 2005 upravený na celkový objem 534 676 tis. Sk. Rozpis investičných akcií spracovaný v nadväznosti na tento objem schválilo predstavenstvo spoločnosti v nasledujúcom rozsahu. 

Typ investície	Objemy schválené predstavenstvom   na rok 2005	Zúčtované v SAP R3          za  1. - 6. 2005	% zúčtov.                                            z roč. objemu	Zverené investície do DHM, DNM            za 1. - 6. 2005	
 	tis. Sk 	tis.Sk	%	tis. Sk	
 Osobné vozne	471 589	307 051	65,1	 0	
 HDV	  27 596	3 748	13,6	0	
 IT + SZNR	17 300	144	0,8	0	
 Stavby, technológie	7 720	2 734	35,4	0	
 Nehmotné investície	10 471	0	0	0	
 	534 676	313 677	58,7	0	

V prvom polroku nebol zverený žiadny nový majetok vzhľadom na skutočnosť, že  preceňovanie delimitovaného majetku bolo ukončené až v júni 2005.

V pláne investícií boli naplánované vlastné zdroje financií ku všetkým projektom okrem čísla ZSD99621SD, ktorý je financovaný zo zdrojov EUROFIMA v plnej výške. 

Bankové úvery a výpomoci

K 30.6.2005 bol stav bankových úverov a výpomocí 4 601 488 tis. Sk  a od začiatku roka vzrástol o 713 380 tis. Sk. Oproti plánu (4 413 669 tis. Sk) bol uvedený stav vyšší o 187 819 tis. Sk. 

Stav bankových úverov a výpomocí

(v tis. Sk)	k 1. 1. 2005	% podiel	k 30. 6. 2005	% podiel	Rozdiel	
Bežné bankové úvery	1 116 583	28,72	1 453 833	31,60	337 250	
Dlhodobé bankové úvery	1 297 277	33,36	1 297 277	28,19	0	
Finančné výpomoci	1 474 248	37,92	1 850 378	40,21	376 130	
Spolu	3 888 108	100,00	4 601 488	100,00	713 380	

Pozn. V položke bežne bankové úvery je zahrnutá časť z dlhodobých úverov, ktorá je splatná v roku 2005, a to k 1. 1. 2005 v objeme 210 628 tis. Sk a k 30. 6. 2005 v objeme 105 314 tis. Sk.

Bankové úvery a výpomoci od začiatku roka vzrástli o 713.380 tis. Sk., z toho:

•	bežné bankové úvery vzrástli o 337.250 tis. Sk.
  
Čerpanie nových úverov v  1. polroku 2005 sa uskutočnilo v súlade      s podnikateľským plánom na vykrytie časti straty (cash) vyplývajúcej najmä z rozdielu medzi prevádzkovými príjmami a výdajmi a tiež z dôvodu ukončenia úverových zmlúv prevádzkového financovania  v mesiacoch apríl až jún 2005. 

Medzi  bežné bankové úvery je zahrnutá krátkodobá časť dlhodobých úverov, a to k 1.1.2005  v objeme 210.628 tis. Sk a k 30.6.2005 v objeme 105.314 tis. Sk. Položky sa týkajú splátok úverov UBS v roku 2005. Za 1. polrok boli zrealizované splátky úverov UBS v objeme 105 314 tis. Sk. (splátka UBS 6 ks motorových jednotiek  pre TEŽ vo februári 35 442 tis. Sk; splátka UBS 14 ks  električiek pre TEŽ v marci  37 371 tis. Sk a v apríli 32 501 tis. Sk);

•	dlhodobé finančné výpomoci vzrástli od začiatku roka o 376 130 tis. Sk. Ide o finančnú  výpomoc od Eurofimy (10.000 tis. EUR) na krytie modernizácie osobných vozňov v ŽOS Vrútky.

Opatrenia v oblasti spotrebovaných nákupov a služieb zapracované do PP na rok 2005

	Opatrenia boli k 30.6.2005 splnené.

Vývoj kľúčových ekonomických ukazovateľov

Celková miera zadĺženia vlastného imania
       Cudzie zdroje / Vlastné imanie (hodnota < 1 )

Ukazovateľ bol k 30.6.2005 splnený.

Celková likvidita
       Obežné aktíva / Krátkodobé záväzky ( hodnota >1 )

Ukazovateľ nebol k 30.6.2005 splnený. Celková likvidita vykazuje nižšie hodnoty ako 1. Oproti plánu za 1. polrok však celková likvidita dosiahla priaznivejšie hodnoty.

Produktivita práce z výnosov
      Celkové výnosy / priemerný počet zamestnancov (pozitívny je rast ukazovateľov v čase)

Ukazovateľ bol k 30.6.2005 splnený. Dosiahnutá produktivita práce bola  v porovnaní s plánom vyššia o 3 347 tis. Sk na zamestnanca..

Produktivita práce z výkonov
      Osobokm / priemerný počet zamestnancov (pozitívny je rast ukazovateľov v čase) 

Ukazovateľ nebol k 30.6.2005 splnený, oproti plánu bola dosiahnutá produktivita práce z výkonov nižšia o 19 327 tis. Sk.

Krytie dlhovej služby
	(hospodársky výsledok + nákladové úroky) / nákladové úroky (hodnota < 10 %)

Ukazovateľ bol k 30.6.2005 splnený, v porovnaní s plánom bol dosiahnutý výsledok lepší. 

B. Vyhodnotenie plnenia koncepcie sociálnych výdavkov

Výdavky v Železničnej spoločnosti Slovensko, a. s. za prvý polrok 2005 na uvedenú oblasť vyplývajú zo sociálneho programu premietnutého do Kolektívnej zmluvy ZSSK, ktorá bola dohodnutá na roky 2005-2006. Kolektívne vyjednávanie o kolektívnej zmluve ZSSK na roky 2005-2006 bolo ukončené 10. februára 2005 s účinnosťou od 1. 2. 2005.

Zamestnancom Železničnej spoločnosti, a. s. boli v rámci starostlivosti o zamestnancov poskytované nasledovné významné sociálne výhody:
•	vzdelávanie zamestnancov v rovinách povinného vzdelávania, zvyšovania kvalifikácie štúdiom na stredných a vysokých školách a doplnkové vzdelávanie so zameraním na výpočtovú techniku a jazykový projekt,
•	znížený rozsah týždenného fondu pracovného času u profesií: rušňové čaty, dispečeri, strojmajstri, rušňovodiči inštruktori, vlakové čaty osobnej dopravy,
•	poskytovanie nových rovnošiat k identifikácii zamestnancov Železničnej spoločnosti, a. s. v styku s verejnosťou,
•	poskytovanie OOPP, ich inovácia a technické zlepšovanie súbežne so zlepšením informačného systému vydaním katalógu OOPP a jeho priebežným doplňovaním,
•	poskytovanie umývacích a čistiacich prostriedkov,
•	poskytovanie cestovných výhod,
•	poskytovanie pracovného voľna pri prekážkach v práci,
•	zabezpečenie medziročného rastu priemernej mzdy,
•	poskytovanie odmien pri životnom výročí a odchode do dôchodku,
•	zabezpečovanie závodného stravovania, stravovania bývalých zamestnancov – dôchodcov, 
•	poskytovanie príspevku na DDP,
•	zabezpečovanie rekondičných pobytov pre vybrané prevádzkové skupiny zamestnancov, dodávateľským spôsobom v liečebných kúpeľoch SR,
•	poskytovanie vyrovnávacieho príplatku pri strate zdravotnej alebo zmyslovej spôsobilosti,
•	poskytovanie náhrady príjmu pri DPN vo výške 55 % od prvého dňa DPN,
•	zvýšené odstupné a sociálne kompenzácie,
•	príspevky zo sociálneho fondu,
•	rôzne formy príplatkov a mzdových zvýhodnení a zohľadnenie odpracovaných rokov v mzdových tarifách a i.

          Na rok 2005 bol dohodnutý mzdový nárast vo výške 5,2 %, oproti skutočne dosiahnutej priemernej mzde za rok 2004 v Železničnej spoločnosti, a. s. prepočítanej samostatne na novo vzniknuté spoločnosti Železničnú spoločnosť Cargo Slovakia, a. s. a Železničnú spoločnosť Slovensko, a. s., z toho 1,2 % bude v závislosti na plnení plánovaného hospodárskeho výsledku oboch spoločností za rok 2005. Tento nárast bol schválený Predstavenstvom ZSSK ako maximálny možný nárast v rámci ekonomických možností ZSSK.

Sociálne výdavky ZSSK za obdobie mesiacov 1 - 6. 2005

Sociálne výdavky	1. – 6./2005	
Odstupné	1 438 902	
sociálne kompenzácie	2 933 857	
Odchodné	501 135	
odmeny pri odchode do dôchodku	196 000	
odmeny pri životnom jubileu	951 000	
vyrovnávací príplatok celkom:	245 997	
z toho: pri strate zmyslovej spôsob.	150 980	
            pri strate zdravotnej spôsob.	95 017	
náhrady mzdy pri starostlivosti o dieťa	191 075	
sociálny fond – čerpanie	2 494 264	
príspevok zamestnávateľa na DDP**	9 893 479	
špecifická zdravotná starostlivosť	0	
rekondičné pobyty v rehabilitačných zariadeniach	2 268 960	
náhrady mzdy - účasť na rekondičných pobytoch	2 457 543	
Sociálne výdavky celkom	23 818 209	

**Zamestnávateľ na DDP platí príspevok určený percentom podľa veku zamestnanca z vymeriavacieho základu zamestnanca. Príspevok zamestnávateľa na DDP vzrástol z dôvodu zvýšenia tarifných miezd zamestnancov, ktoré boli od 1.3.2004 do 31.1.2005 vyššie o 6 % a od 1.2.2005 vyššie o 4 %. 

Zoznam použitých skratiek:

ZSSK	Železničná spoločnosť Slovensko, a.s.	
ZSSK Cargo	Železničná spoločnosť Cargo Slovakia, a.s.	
PP	podnikateľský plán	
VVZ v OD	výkony vo verejnom záujme v osobnej doprave	
ŽZ	Železničné zdravotníctvo	
ZPOŽ	Zbor požiarnej ochrany železníc	
IT	informačné technológie	
ŽDC	železničná dopravná cesta	
SF	sociálny fond	
HV	hospodársky výsledok	
ZHMM	zverený hmotný majetok materiál	
ŽKV	železničné koľajové vozidlá	
HDV	hnacie dráhové vozidlá	
OÚ	organizačný úsek	
FO	fond odmien	
ČR	časové rozlíšenie	
GR	generálny riaditeľ	
DR	dozorná rada	
SZNR	stroje a zariadenia nezaradené do rozpočtu	
SAP R3	ekonomický /účtovnícky/ informačný systém	
DHM	dlhodobý hmotný majetok	
DNM	dlhodobý nehmotný majetok	
TEŽ	Tatranské elektrické železnice	
ŽOS	železničné opravovne a strojárne	
UBS	Union Bank of Switzerland	
OOPP	osobné ochranné pracovné pomôcky	
DDP	doplnkové dôchodkové poistenie	
DNP	dlhodobá neschopnosť práce